Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
16 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้แกว่ง Sideway ในกรอบ ก่อนปิดครึ่งวันที่ระดับดัชนี 1,698.16 จุด ปรับเพิ่มขึ้น 2 จุด ด้วยมูลค่าซื้อขายราว 2.01 หมื่นล้านบาท หนุนโดยแรงซื้อจากกลุ่มพลังงาน (ENERG) และกลุ่มธนาคาร (BANK) เป็นหลัก
มุมมองตลาดช่วงบ่าย: มองดัชนี SET แกว่ง Sideway ต่อเนื่อง ประเมินกรอบการเคลื่อนไหว 1,673-1,708 จุด หนุนมุมมองข้างต้น จากทั้ง Price Action ที่พยายามตั้งหลักรีบาวด์ หลังจากหลุด Uptrend Line ก่อนหน้า และเครื่องมือ RSI ที่ยังคงแกว่งตัวในโซน Neutral ที่สะท้อนภาวะตลาดเป็นกลางช่วงสั้น ฉะนั้น มองภาพตลาดบ่ายนี้แกว่ง Sideway ในกรอบ
กลยุทธ์ในช่วงบ่าย: นักเก็งกำไร เทรดดิ้งตามกรอบ 1,673-1,708 จุด โดยเน้นเข้าซื้อเมื่อดัชนีอ่อนตัวใกล้ แนวรับ และขายทำกำไรเมื่อเข้าใกล้แนวต้าน พร้อมกับตั้ง Stop Loss หากปิดหลุด 1,665 จุด
Point of View
จ่อสร้างรูปแบบกลับตัว !!!
เลือก HTC ที่ราคาเริ่มชะลอตัวลง บวกกับเกิดสัญญาณเชิงบวก Bullish Divergence จากเครื่องมือ RSI ซึ่งเป็นสัญญาณการกลับตัวของแนวโน้มช่วงสั้น บวกกับการบีบตัวของราคาสร้างรูปแบบ Falling Wedge ลุ้นการดีดข้ามเส้นกด คาดหวังแนวต้านแรก 17.80 บ.และถัดไป 20.20 บ. พร้อม Stop Loss ต่ำที่ระดับราคา 16.30 บ.